ai4bharat/Pralekha huggingface dataset:
وزارت دفاع
خصوصی مینجمنٹ شعبوں میں بھارتی بحریہ اور آئی آئی ایم ناگپور کی باہمی تعاون پر مبنی مشترکہ کوششیں
بھارتی بحریہ اور آئی آئی ایم ناگپور نے 13 اکتوبر 2022 کو ایک مفاہمتی عرضداشت پر دستخط کیے، جس کا مقصد کاروباری مینجمنٹ، مالی مینجمنٹ، بلاک چین، پروجیکٹ مینجمنٹ، اسٹریٹجک مینجمنٹ، ڈجیٹل مارکیٹنگ، سپلائی چین، لاجسٹکس مینجمنٹ اور تحقیق جیسے ابھرتے ہوئے شعبوں میں، مسلح افواج کے سپاہیوں اور خصوصاً بحریہ کے سپاہیوں کو اپنی ہنرمندیوں میں اضافہ کرنے اور انہیں ازسر نو بہتر بنانے سے متعلق تربیت کے مواقع تلاش کرنا ہے۔
اس سے صنعتی ضرورتوں کو پورا کرنے کے لیے زیر ملازمت سپاہیوں کے کرئیر کو بہتر بنانے/ترقی دینے اور سبکدوش ہورہے سپاہیوں کی ہنرمندی میں اضافہ کرنے میں مدد حاصل ہوگی۔ بحریہ کی خصوصی ضرورتوں کو پورا کرنے کی غرض سے اگزیکیوٹیو تعلیمی پروگراموں کو حسب ضرورت تیار کرنے کے لیے بحری صدردفاتر کی ایک ٹیم جلد ہی آئی آئی ایم ناگپور کا دورہ کرے گی۔ یہ مفاہمتی عرضداشت بھارتی بحریہ اور آئی آئی ایم ناگپور کے عملہ کو ایک دوسرے کے اداروں کا دورہ کرنے میں مددفراہم کرے گی۔
اس موقع پر اظہار خیال کرتے ہوئے، آئی آئی ایم ناگپور کے ڈائرکٹر، ڈاکٹر بھیمارائے امبنا میتری نے کہا کہ آئی آئی ایم ناگپور مشترکہ طور پر بھارتی بحریہ کے ساتھ مل کر باہمی دلچسپی کے شعبوں میں، کیمپس میں / کیمپس کے باہر کے متعدد پروگرام/ ورکشاپ ڈیزائن کرے گا جس میں فیکلٹی اور کل وقتی آئی آئی ایم پروگرام کے شرکاء اور تحقیقی اسکالرس شامل ہوں گے تاکہ بھارتی بحریہ کے آتم نربھر بننے کے خواب کو پورا کرنے میں مدد فراہم کرنے کے لیے اختراعی حل تلاش کیے جا سکیں۔
وائس ایڈمیرل دنیش کے ترپاٹھی، بھارتی بحریہ کے چیف آف پرسنل نے اس موقع پر اظہار خیال کرتے ہوئے کہا کہ بھارتی بحریہ اور مسلح افواج مستقبل قریب میں ان مشترکہ کوششوں سے حاصل ہونے حتمی نتائج کو لے کر پرامید ہیں۔ ساتھ ہی اس مفاہمتی عرضداشت کے نتیجہ میں مسلح افواج کے سپاہیوں کو عموماً اور بھارتی بحریہ کے سپاہیوں کو خصوصی طور پر حاصل ہونے والے مواقع کو لے کر بھی امیدیں وابستہ ہیں۔ انہوں نے مزید کہا کہ سول دنیا میں تازہ ترین پیش رفت سے آگاہی کے لیے، اس مفاہمتی عرضداشت کی تکمیل کے ساتھ ہی، بھارتی بحریہ کا عملہ تعلیمی ادارے سے رابطہ بنائے رکھے گا۔
ایٹمی توانائی کا محکمہ
خام یورینیم کی سپلائی کا ٹھیکہ
نئی دہلی، 28نومبر2019، شمال مشرقی خطے کی ترقی  کے وزیر مملکت ، وزیراعظم کے دفتر، عملہ، عوامی شکایات اور پنشن، ایٹمی توانائی اور خلا کے وزیر مملکت ڈاکٹر جیتندر سنگھ نے ایک سوال کے تحریری جواب میں آج راجیہ سبھا کو بتایا کہ ہندوستان نے سال 2022 سے 2026 کی مدت کے دوران 1100 ایم ٹی یو قدرتی خالص یوینیم کی فراہمی کے لئے 18 جنوری 2019 کو ازبیکستان کے ساتھ ایک طویل مدتی ٹھیکے پر دستخط کئے ہیں۔
انہوں نے مزید بتایا کہ ہندوستان نے خام یورینیم کی فراہمی کےلئے دوسرے ممالک جیسے کناڈا، قزاخستان اور فرانس جیسے سمندر پار سپلائروں کے ساتھ بھی اسی طرح کے معاہدے کئے ہیں۔
۔۔۔۔۔۔۔۔۔۔۔
م ن۔ ش س۔ن ا۔
U- 5438
(Visitor Counter : 75
وزارت خزانہ
ڈائریکٹوریٹ آف ریونیو انٹیلی جنس نے چنئی میں 14.43 کروڑ روپے کی مالیت کا 23.34 کلو گرام اسمگل شدہ غیر ملکی سونا ضبط کیا۔ 2 مسافر پکڑے گئے
اس ہفتے کی دو الگ الگ کارروائیوں میں ڈائریکٹوریٹ آف ریونیو انٹیلی جنس  نے چنئی بین الاقوامی ہوائی اڈے سے 23.34 کلو گرام اسمگل شدہ غیر ملکی سونا ضبط کیا ہے جس کی مالیت 14.43 کروڑ بتائی گئی ہے۔ اس طرح ملک میں غیر ملکی سونا سمگل کرنے کی کوشش ناکام بنا دی۔
یہ کارروائی 8 مئی 2023 کو کی گئی۔ ڈی آر آئی افسران نے خفیہ طور پتہ چلایا کہ ایک مسافر جو دبئی سے کولمبو کے راستے چنئی کے بین الاقوامی ہوائی اڈے پر پہنچا ہے اس کے پاس غیر ملکی اسمگل شدہ سونا بھاری مقدار میں موجود ہے اور وہ چنئی میں اپنی رہائش گاہ کی طرف جا رہا ہے۔
اطلاع کے مطابق کارروائی کرتے ہوے اسے اس وقت پیش رفت سے روکا گیا جب وہ اپنی رہائش گاہ کے قریب آٹو رکشا سے اتر رہا تھا۔ اس شخص کی جانچ کے نتیجے میں سونا پیسٹ کی شکل میں برآمد ہوا جسے اس کے گھٹنے پر پہننے والے کیپوں اور اس کی پتلون میں خصوصی طور پر بنائی گئی جیبوں میں چھپایا گیا تھا۔ سونا نکالنے کے بعد پتہ چلا کہ 13.28 کلو گرام سونے کی مجموعی مالیت 8.28 کروڑ ہے جسے ضبط کر لیا گیا۔
11 مئی 2023 کو کی گئی ایک اور کارروائی میں ڈی آر آئی افسران نے کولمبو سے آنے والے سری لنکائی شہری کو چنئی بین الاقوامی ہوائی اڈے پر روکا تھا۔ مسافر کے دستی سامان کی جانچ پر چاکلیٹ کے 8 پیکٹوں میں سونا پیسٹ کی شکل میں ہوا پایا گیا۔ پیسٹ پگھلنے کے بعد 10.06 کلو گرام وزنی سونا برآمد ہوا جس کی قیمت 6.15 کروڑ روپے تھی۔ دونوں کو گرفتار کر کے عدالتی ریمانڈ پر جیل بھیج دیا گیا ہے۔
عملے، عوامی شکایات اور پنشن کی وزارت
کچھ ریاستوں نے سی بی آئی تحقیق کی ممانعت کی
نئی دہلی،24 مارچ،2021 / مندرجہ ذیل ریاستوں نے دلی اسپیشل پولیس اسٹیبلشمنٹ قانون ، 1946 کی شق چھ کے تحت عام اتفاق رائے واپس لے لیا ہے، جو پہلے ڈی ایس پی ای  کو حاصل تھا:-
|
|
نمبر شمار
|
|
ریاستوں کے نام
|
|
ریاست کی طرف سے اتفاق رائے کو واپس لینے کی تاریخ
|
|
1
|
|
میزورم
|
|
17.07.2015
|
|
2
|
|
مغربی بنگال
|
|
16.11.2018
|
|
3
|
|
چھتیس گڑھ
|
|
10.01.2019
|
|
4
|
|
راجستھان
|
|
19.07.2020
|
|
5
|
|
مہاراشٹر
|
|
21.10.2020
|
|
6
|
|
کیرالہ
|
|
04.11.2020
|
|
7
|
|
جھارکھنڈ
|
|
05.11.2020
|
|
8
|
|
پنجاب
|
|
06.11.2020
ریاستی سرکار کی منظوری کے ساتھ اور متعلقہ ریاست کے علاقوں میں سی بی آئی کے افسران کے اختیارات اور دائرۂ کار میں اضافہ کرتے ہوئے مرکزی حکومت کی طرف سے مقررہ نوٹیفکیشن کے بعد مقامی پولیس میں درج کی گئی ایف آئی آر کی تحقیقات سی بی آئی کی طرف سے شروع کی جا سکتی ہے۔ مزید یہ کہ کسی آئینی عدالت کی خصوصی ہدایت پر سی بی آئی تفتیش شروع کر سکتی ہے۔
2016 سے 2020 کے دوران سی بی آئی نے عوامی نمائندوں کی 42 جگہوں پر چھاپے مارے، سال کے اعتبار سے جن کی تفصیلات مندرجہ ذیل ہیں :
|
|
سال
|
|
ان عوامی نمائندگان کی تعداد جن کی جگہوں پر چھاپے مارے گئے
|
|
2016
|
|
03
|
|
2017
|
|
14
|
|
2018
|
|
05
|
|
2019
|
|
09
|
|
2020
|
|
11
|
|
کل میزان
|
|
42
مرکزی وزیر مملکت آزادانہ چارج ، شمال مشرقی خطے کی ترقی ، وزیر اعظم کے دفتر ، عملے ، عوامی شکایات اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے سوالوں کے تحریری جواب میں یہ جانکاری آج لوک سبھا میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3024
(Visitor Counter : 54
صدر جمہوریہ کا سکریٹریٹ
چار ملکوں کے سفیروں نے ویڈیو کانفرنس کےذریعے
صدر جمہوریہ ہند کو اپنی اسناد پیش کیں
نئی دلی، 18؍مارچ، صدر جمہوریہ ہند جناب رام ناتھ کووند نے جمہوریہ فیجی ، ڈومنکن ریپبلک، اسلامک ری پبلک افغانستان اور کوآپریٹیو ریپبلک آف گیانا کے سفیروں ؍ ہائی کمشنروں سے آج  ایک ورچوئل تقریب میں اسناد وصول کیں۔ اسناد پیش کرنے والوں کے نام مندرجہ ذیل ہیں:
1. عزت مآب کملیش ششی پرکاش، جمہوریہ فیجی کے ہائی کمشنر
2.عزت مآب جناب ڈیوڈ ایمینوئل بوئگ بوچیل، ڈومنکن ریپبلک کے سفیر
3.عزت مآب جناب فرید مامون زئی،سفیر، اسلامی جمہوریہ افغانستان
4.عزت مآب چرنداس پرساد، ہائی کشمنر، کوآپریٹیو ریپبلک آف گیانا،
اس موقع پر خطاب کرتے ہوئے صدر جمہوریہ نے سفیروں کوان کی تقرری پر ان کے لئے نیک خواہشات کا اظہار کیا۔ انہوں نے کہا کہ ان چاروں ملکوں کے ساتھ ہندوستان کے کافی گہرے اور دوستانہ رشتے ہیں اور ہمارے روابط امن اور خوشحالی کے مشترکہ ویژن میں پنہاں ہیں۔ انہوں نے 22-2021 کی میعاد کے لئے اقوام متحدہ کی سلامتی کونسل کی غیر مستقل نشست کے لئے ہندوستان کی امیدواری کی حمایت کرنے پر ان کی حکومتوں کا شکریہ ادا کیا۔
صدر جمہوریہ کووند نے کہا کہ کووڈ-19 سے فیصلہ کن اور منظم طریقےسے نمٹنے کے لئے عالمی کوششوں میں ہندوستان پیش پیش رہا ہے تاکہ ہماری مجموعی صحت اور معاشی بہبود کو یقینی بنایا جا سکے۔ انہوں نے کہا کہ حکومت ہند کی ویکسین میتری پہل کے تحت ہندوستان میں تیار کی گئی کافی کفایتی ویکسین کئی ملکوں میں پہلے پہنچ چکی ہیں، جس سے‘‘ فارمیسی آف دا ورلڈ’’ کے طور پر ہماری ساکھ کو تقویت ملی ہے۔
اپنے تبصر ے میں سفیروں ؍ ہائی کمشنروں نے ہندوستان کے ساتھ اپنے ملکوں کے بہترین رشتوں کو نمایاں کیااور انہیں مزید آگے بڑھانے کی اپنی قیادتوں کے عزم کے بارے میں بتایا۔ سفیروں ؍ ہائی کمشنروں نےترقیاتی امداد اور مختلف شعبوں میں صلاحیت سازی میں مدد کےلئے حکومت ہند کا شکریہ ادا کیا۔
انہوں نے اپنے ملکوں کو انسانی ہمدردی کی بنیاد پر کووڈ-19 ویکسین کی سپلائی کےلئے بھی ہندوستان کا شکریہ ادا کیا۔
محنت اور روزگار کی وزارت
ای پی ایف او پیرول ڈیٹا: اکتوبر 2020 میں 11.55 لاکھ نیٹ سبس کرائبر س  کا اضافہ
نئی دہلی،20؍دسمبر، ای پی ایف او کا عبوری پیرول ڈیٹا 20 دسمبر 2020 کو جاری کیا گیا ہے۔ اس میں بتایا گیا ہے کہ ای پی ایف او نے اکتوبر 2020 کے مہینے میں 11.55 لاکھ نیٹ سبس کرائبرس  کا اضافہ کیا۔ کووڈ – 19 عالمی وبا کے باوجود ای پی ایف او نے رواں مالی سال یعنی اپریل سے اکتوبر 2020 کے عرصے میں تقریبا 39.33 لاکھ سبس کرائبرس کا اضافہ ہوا۔ شائع کیا گیا ڈیٹا اُن ممبروں پر مشتمل ہے جو اس مہینے کے دوران اس میں شامل ہوئے ہیں اور اُجرت مہینے کے لئے، جن کا عطیہ ای پی ایف او کی جانب سے وصول کیا گیا۔
سال در سال موازنے میں اس بات کو ظاہر کیا گیا ہے کہ نیٹ پیرول اضافے کے لحاظ سے اکتوبر 2020 میں 56 فیصد کا ایک زبردست اضافہ درج کیا گیا۔ جب کہ اس کے مقابلے اکتوبر 2019 کے مہینے کے دوران 7.39 لاکھ نیٹ سبس کرائبرس کا اضافہ درج کیا گیا تھا۔ اس سے پتہ چلتا ہے کہ کووڈ – 19 سے پہلے کی سطحوں میں زبردست بحالی ہوئی ہے۔
اکتوبر 2020 کے مہینے میں 7.15 لاکھ نئے ممبران ای پی ایف او میں شامل ہوئے اور لگ بھگ 2.40 لاکھ ممبر اکتوبر 2020 کے دوران اس سے الگ ہوئے، جب کہ اندازاً 6.80 لاکھ ممبران ای پی ایف او سے الگ ہوئے اور پھر وہ دوبارہ اس میں شامل ہوگئے۔ الگ ہوئے ممبروں کے دوبارہ شامل ہونے سے اس بات کا بھی عندیہ ملتا ہے کہ ورکرس ہندوستان میں کووڈ – 19 کے زیر علاج مریضوں میں گراوٹ کے ساتھ اپنے کام پر لوٹ رہے ہیں۔
ہندوستان میں آبادی کی نوعیت کی وجہ سے اکتوبر 2020 کے لئے نیٹ سبس کرائبرس کی زیادہ سے زیادہ تعداد میں جو اضافہ ہوا ہے، ان کا تعلق 18 سے 25 سال کی عمر کے درمیان ہے۔ 18 سے 25 سال کی عمر کے گروپ ممبروں کو لیبر مارکیٹ میں نئے ممبر کے طور پر خیال کیا جاسکتا ہے۔
ریاست کے اعتبار سے پیرول کی تعداد کی نسبت سے پتہ چلتا ہے کہ مہاراشٹر، گجرات، کرناٹک، تمل ناڈو اور ہریانہ روز گار کی بحالی کی سائیکل کے دور میں پیش پیش ہے۔ تمام عمر کے گروپوں میں رواں مالی سال یعنی اپریل سے اکتوبر 2020 کی مدت کے پہلے 7 مہینوں میں کُل 39.33 لاکھ نیٹ پیرول کا اضافہ ہوا ہے، جو لگ بھگ 53 فیصد ہے۔
زمرے کے اعتبار سے صنعت کے تجزیوں سے پتہ چلتا ہے کہ ماہرین کی خدمات کے زمرے نے اپنی بحالی جاری رکھی ہوئی ہے۔ رواں مالی سال کے دوران 60 فیصد نیٹ پیرول کا اضافہ درج کیا گیا۔ البتہ عمارت اور تعمیرات ٹریڈنگ کمرشیل اداروں، انجینئرس اور ٹھیکیداروں اور الیکٹریکلس، میکینکل اور جنرل انجینئرنگ پروڈکٹ جیسی دیگر صنعت میں کارکردگی سے پتہ چلتا ہے کہ دیگر سیکٹروں میں بحالی نے تیز رفتار پکڑ لی ہے۔
ای پی ایف او ایک ایسی سماجی سکیورٹی تنظیم ہے ،جو ای پی ایف او اور ایم پی ایکٹ 1952 کی حد کے تحت ممبروں کو مختلف خدمات فراہم کر رہی ہے۔ ان خدمات میں پراویڈنٹ فنڈ، ریٹائرمنٹ پر پنشن اور ممبر کے بے وقت موت کے معاملے کی صورت میں فیملی پنشن ؍ انشورنس وغیرہ بھی شامل ہیں۔
۔۔۔۔۔۔۔۔۔۔۔۔۔۔۔۔۔۔

U-8268
(Visitor Counter : 96
خواتین اور بچوں کی ترقیات کی وزارت
صدر جمہوریہ ہند کل گیارہ بچوں کو چھ زمروں میں غیر معمولی کارکردگی دکھانے کے اعتراف میں پردھان منتری راشٹریہ بال پرسکار 2023 سے نوازیں گی
وزیر اعظم انعام یافتہ بچوں سے 24 جنوری کو ملیں گے
عورتوں اور بچوں کی بہبود کی وزیر محترمہ سمرتی ایرانی بھی بچوں سے ملیں گی ،انھیں مبارکباد دیں گی اور اس موقع پر وزیر مملکت ڈاکٹر منجپارا مہندر بھائی بھی موجود ہوں گے
گیارہ ریاستوں اور مرکزی انتظام والے علاقوں سے تعلق رکھنے والے ان انعام یافتہ بچوں میں چھ لڑکے اور پانچ لڑکیاں ہیں
پی ایم اآر بی پی کے ہر انعام یافتہ بچے کو ایک تمغہ ، ایک لاکھ روپے نقد انعام اور ایک سند پیش کی جائے گی
صدر جمہوریہ محترمہ دروپدی مرمو کل 23 جنوری 2023 کو وگیان بھون میں منعقدہ ایک تقریب میں غیر معمولی کارکردگی دکھانے والے گیارہ بچوں کو پردھان منتری راشٹریہ بال پرسکار 2023 سے سرفراز کریں گی۔
وزیر اعظم جناب نریندر مودی پردھان منتری راشٹریہ بال پرسکار پانے والے بچوں سے 24 جنوری 2023 کو ملیں گے۔
عورتوں اور بچوں کی بہبود کی وزیر محترمہ سمرتی زوبن ایرانی 24 جنوری کو بچوں سے ملیں گی اور مخصوص زمروں کے تحت ان بچوں کی غیر معمولی کارکردگی کو سراہیں گی۔ اس موقع پر وزیر مملکت ڈاکٹر منجپارا مہندر بھائی بھی بہ نفس نفیس موجود ہوں گے۔
حکومت ہند بچوں کی غیر معمولی کامیابی کے اعتراف میں پردھان منتری راشٹریہ بال پرسکار عطا کرتی ہے۔ یہ انعامات پانچ سے اٹھارہ سال کے درمیان عمر والے بچوں کو دیئے جاتے ہیں۔ چھ زمروں کے تحت یہ انعام عطا کئے جاتے ہیں جو ہیں:۔ آرٹ اینڈ کلچر ،بہادری، اختراع، تعلیمی استعداد، سماجی خدمت اور کھیل کود۔ پی ایم اآر بی پی کے ہر انعام یافتہ بچے کو ایک تمغہ ، ایک لاکھ روپے نقد اور ایک سند دی جاتی ہے۔
اس سال پردھان منتری راشٹریہ بال پرسکار ملک کے تمام خطوں سے چنے گئے گیارہ بچوں کو فن وثقافت  بہادری، اختراع  سماجی خدمت  اور کھیل کود  میں نمایاں کارکردگی کا مظاہرہ کرنے پر عطا کئے جارہے ہیں۔
کیمیکلز اور فرٹیلائزر کی وزارت
کیمیاوی کھاد کے سلسلے میں دی جانے والی سبسڈی کے تعلق سے نقد رقم کی منتقلی
نئی دہلی،29؍نومبر،کیمیاوی اشیاء اور کیمیاوی کھاد کے محکمے کے مرکزی وزیر جناب ڈی وی سدانند گوڑا نے آج راجیہ سبھا میں ایک سوال کے تحریری جواب میں مندرجہ ذیل معلومات فراہم کی۔
کیمیاوی کھاد کے محکمے نے مارچ 2018 سے تمام ریاستوں ؍ مرکز کے زیر انتظام علاقوں میں ڈائریکٹ بینفٹ ٹرانسفر  کے نظام پر عمل در آمد شروع کیا ہے۔ اس ڈی بی ٹی نظام کے تحت مختلف کیمیاوی کھادوں کے لئے 100 فیصد سبسڈی کیمیاوی کھاد سے متعلق کمپنیوں کے لئے جاری کی جاتی ہے۔ سبسڈی کے جاری کئے جانے کی بنیاد اس اصل فروخت پر ہے جو خوردہ فروش ، پوائنٹ آف سیل  آلات کے ذریعے جو ہر خوردہ فروش کی دکان پر لگائے گئے ہیں، فیضیاب ہونے والوں کو کرتے ہیں۔ فیضیاب ہونے والوں کی شناخت آدھار کارڈ ، کسان کریڈٹ کارڈ ، ووٹر شناختی کارڈ وغیرہ کے ذریعے کی جاتی ہے۔ اس وقت کے طریقہ کار کے مطابق کیمیاوی کھاد کی فروخت سبسڈی والی شرح پر کی جاتی ہے۔
نیتی آیوگ نے میسرز مائکرو سیو کے ذریعے کیمیاوی کھاد کے معاملے میں ڈی بی ٹی سے جائزے کا کام کرایا ہے۔ میسرز مائیکرو سیو کی طرف سے شائع شدہ رپورٹ میں کہا گیا ہے کہ جن کسانوں کا سروے کیا گیا ، ان میں سے 95.5 فیصد کے پاس اپنے بینک کھاتے ہیں۔ صرف 36.4 فیصد کسانوں نے کہا کہ اگر انہیں موقع دیا جائے تو وہ کیمیاوی کھاد کی سبسڈی کے سلسلے میں ڈائریکٹ کیش ٹرانسفر  طریقے کو ترجیح دیں گے۔
میسرز مائیکرو سیو کی طرف سے کرایا گیا سروے محض نمونے کا سروے ہے۔ اس میں امکانی فائدہ اٹھانے والوں کی مناسب تعداد کا احاطہ نہیں کیا گیا۔ کیمیاوی کھاد کا محکمہ اس جائزے کے دائرے کار سے واقف نہیں ہیں اور نہ ہی اس طریقہ کار کو جانتا ہے جو سروے کرانے کے سلسلے میں اختیار کیا گیا ہے۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-5459
(Visitor Counter : 59
شہری ہوابازی کی وزارت
شہری ہوا بازی کے مرکزی وزیر جناب جیوترآدتیہ سندھیا نے ملک کے تین ہوائی اڈوں کے لیے ڈیجی یاترا کا آغاز کیا
چہرے کی شناخت کی ٹیکنالوجی کی بنیاد پر ہوائی اڈوں پر مسافروں کے رابطے کے بغیر، ہموار پروسیسنگ کو حاصل کرنے کے لیے ڈیجی یاترا
شہری ہوا بازی کے مرکزی وزیر جناب جیوترآدتیہ سندھیا نے آج اندرا گاندھی بین الاقوامی ہوائی اڈے، نئی دہلی سے ملک کے تین ہوائی اڈوں، یعنی نئی دہلی، وارانسی اور بنگلور کے لیے ڈیجی یاترا کا آغاز کیا۔ ڈیجی یاترا کا تصور چہرے کی شناخت کی ٹیکنالوجی  کی بنیاد پر ہوائی اڈوں پر مسافروں کی رابطہ کے بغیر، ہموار پروسیسنگ کو حاصل کرنے کے لیے کیا گیا ہے۔
شہری ہوا بازی کی وزارت کے تحت ڈیجی یاترا فاؤنڈیشن کی طرف سے تصور کیے گئے ڈیجی یاترا پروجیکٹ کے بارے میں بات کرتے ہوئے، وزیر موصوف نے کہا کہ اس پروجیکٹ کے تحت آج ایک مسافر کے لئے ہوائی اڈوں کے مختلف چیک پوائنٹس سے بغیر کاغذ کے اور رابطے کے بغیر پروسیسنگ کے ذریعے چہرے کی خصوصیات کو استعمال کرتے ہوئے اپنی شناخت قائم کرنے کا تصور کیا گیا ہے جو بورڈنگ پاس سے منسلک کیا جا سکتا ہے۔ اس سہولت کو استعمال کرنے کے لیے، آدھار پر مبنی توثیق اور خود تصویر کیپچر کا استعمال کرتے ہوئے ڈیجی یاترا ایپ پر ایک بار رجسٹریشن کرنے کی ضرورت ہے۔ اس منصوبے سے مسافروں کو سہولت اور سفر میں آسانی کو بہتر بنانے کے زبردست فوائد ہیں۔
پروجیکٹ کی رازداری کی خصوصیات کے بارے میں، وزیر موصوف نے کہا کہ رازداری کو ذہن میں رکھتے ہوئے، ذاتی طور پر قابل شناخت معلومات  کا کوئی مرکزی ذخیرہ نہیں ہے۔ مسافر کی شناخت اور سفری اسناد مسافر کے اسمارٹ فون میں ہی ایک محفوظ بٹوے/ والیٹ میں محفوظ ہیں۔ اپ لوڈ کردہ ڈیٹا بلاک چین ٹیکنالوجی کا استعمال کرے گا اور استعمال کے 24 گھنٹے کے اندر تمام ڈیٹا کو سرورز سے صاف کر دیا جائے گا۔
ڈیجی یاترا کے ساتھ، ہندوستان اب لندن کے ہیتھرو اور ریاستہائے متحدہ امریکہ کے اٹلانٹا جیسے عالمی معیار کے ہوائی اڈوں کی صف میں کھڑا ہو جائے گا۔ ڈیجی یاترا کے فوائد پر روشنی ڈالتے ہوئے وزیر موصوف نے دبئی ایئرپورٹ کی مثال دی جہاں اس ٹیکنالوجی کی وجہ سے مسافروں کا 40 فیصد تک کا وقت بچایا گیا۔ اسی طرح کی ٹیکنالوجی نے اٹلانٹا ہوائی اڈے پر نو منٹ فی ہوائی جہاز کا وقت بچایا۔ وزیر موصوف نے یہ بھی کہا کہ اس طرح کے دیگر ہوائی اڈوں کے مقابلے میں، ہندوستانی نظام کو داخلے سے باہر نکلنے تک کہیں زیادہ ہموار بنایا گیا ہے اور اس وجہ سے یہ دنیا بھر کے سب سے موثر نظاموں میں سے ایک ہوگا۔
پہلے مرحلے میں ڈیجی یاترا 7 ہوائی اڈوں پر شروع کی جائے گی۔ تاہم، اسے ابتدائی طور پر 3 ہوائی اڈوں یعنی دہلی، بنگلورو اور وارانسی پر آج شروع کیا گیا ہے، جس کے بعد 4 ہوائی اڈوں یعنی حیدرآباد، کولکتہ، پونے، اور وجئے واڑہ مارچ 2023 تک شروع کیا جائے گا۔ بعد میں اسے ملک کے مختلف ہوائی اڈوں پر لاگو کیا جائے گا۔ یہ سروس فی الحال صرف گھریلو پروازوں کے مسافروں کے لیے شروع کی جا رہی ہے۔ ڈیجی یاترا ایپ آئی او ایس اور اینڈرائیڈ دونوں پر دستیاب ہے۔ یہ فطرت میں رضاکارانہ ہے۔
ڈیجی یاترا کے ساتھ، ہندوستان ہوائی اڈوں پر بغیر کسی رکاوٹ کے، پریشانی سے پاک اور صحت کے خطرے سے پاک عمل کے لیے ایک نیا عالمی معیار قائم کر رہا ہے۔
ڈیجی یاترا کی وضاحت کرنے والی ویڈیو کے بارے میں ٹویٹ:
ش ح۔ ش ت۔ج
Uno-13183
(Visitor Counter : 60
اسٹیل کی وزارت
جناب رام چندر پرساد سنگھ نے این ایم ڈی سی کو جدید ترین ٹیکنالوجی اور بہترین صنعتی طریقوں کا استعمال کرتے ہوئے معدنیات کی تلاش کو بڑھانے کی تاکید کی
تعلیم، ہنر مندی کی ترقی، صحت اور روزگار جیسے شعبوں میں سی ایس آر سرگرمیوں کو کئی گنا بڑھایا جائے: وزیر فولاد
نئی دہلی،2 جولائی 2022/
مرکزی وزیر فولاد جناب رام چندر پرساد سنگھ نے نیشنل منرل ڈیولپمنٹ کارپوریشن لمیٹڈ  کو جدید ترین ٹیکنالوجی اور بہترین صنعتی طریقوں کا استعمال کرتے ہوئے معدنیات کی تلاش کو بڑھانے کی تاکید کی۔ آج حیدرآباد میں این ایم ڈی سی کے صدر دفتر کے دورے کے دوران، جناب رام چندر پرساد سنگھ نے این ایم ڈی سی سے کہا کہ وہ پڑوسی برادریوں کی مدد کے لیے کانوں کے قریب علاقوں کی ترقی جاری رکھے، "تعلیم، ہنر مندی کی ترقی، صحت اور روزگار جیسے شعبوں میں سی ایس آر کی سرگرمیوں میں کئی گنا اضافہ کیا جانا چاہیے"۔
انہوں نے این ایم ڈی سی کو یہ بھی ہدایت دی کہ وہ بچیوں کی فلاح و بہبود کے لیے تعلیم، نرسنگ، کھانا پکانے، کمپیوٹر اور ہاؤس کیپنگ کی مہارتوں جیسی روزی روٹی سے متعلق سرگرمیوں کی تربیت فراہم کرکے خصوصی کوششیں کرے۔
وزیر موصوف نے سی ایم ڈی شری سمیت دیب، فنکشنل ڈائریکٹرز اور کمپنی کے سینئر مینجمنٹ کے ساتھ میٹنگ میں ہندوستان کے کان کنی کے بڑے ادارے کی پیداواری کارکردگی اور مستقبل کے روڈ میپ کا جائزہ لیا۔
جناب سمیت دیب نے فولاد کے وزیر کو این ایم ڈی سی کی صلاحیت میں اضافہ اور ڈیجیٹل تبدیلی کے منصوبوں سے آگاہ کیا۔ انہوں نے کہا، "این ایم ڈی سی کو 100 ایم ٹی کان کن بننے کی طرف اپنے سفر میں ہندوستان کے لیے لوہے سے بھرپور معیشت کی تعمیر کے لیے آگے بڑھنے کے لیے حوصلہ افزا توسیع اور سرمایہ کاری کی حکمت عملی کی ضرورت ہوگی۔" این ایم ڈی سی کی سماجی وابستگی پر، انہوں نے اس بات کو یقینی بنایا کہ، "خواتین کو بااختیار بنانے سے لے کر نوجوانوں کو ہنر مند بنانے، صحت عامہ سے نمٹنے کے لیے روزگار کے مواقع پیدا کرنے تک، این ایم ڈی سی ملک کے دور دراز علاقوں میں ترقی کو قابل بنانے اور یقینی بنانے میں ایک مستحکم ستون رہا ہے۔
ش ح۔ ش ت۔ج
Uno-7168
(Visitor Counter : 59
اسٹیل کی وزارت
تحقیق و ترقی کے پروجیکٹوں کے لئے قومی معدنیاتی ترقیاتی کارپوریشن اور سی ایس آئی آر شراکت دار
معدنیاتی ترقی کی قومی کارپوریشن لمیٹیڈی ، تحقیق و ترقی کے مرکز اور سی ایس آئی آر۔ آئی ایم ایم ٹی نے ایک مفاہمت نامے پر دستخط کئے ہیں جس کا مقصد مشترکہ تحقیق و ترقی کے پروجیکٹوں کو پورا کرنا ہے۔ اس مفاہمت نامے پر این ایم ڈی سی کے سی ایم ڈی جناب سمیت دیب اور سی ایس آئی آر ۔ آئی ایم ایم ٹی کے ڈائرکٹر ڈاکٹر ایس باسو کی موجودگی میں دستخط کئے گئے۔ این ایم ڈی سی اور سی ایس آئی آر۔ آئی ایم ایم ٹی کے درمیان شراکت داری کی ابتدائی توجہ ہندوستانی معدنیاتی صنعت کو خود کفیل بنانے کے لئے اندرون ملک تکنالوجی کی فروخت کرنا ہے۔ یہ مشترکہ پروجیکٹ، کم اور نچلے درجے کی خام لوہے کی پروسیسنگ ، کوئلے کو کارآمد بنانے، کانوں کے فضلہ کو قابل استعمال بنانے، ٹنسٹینس کی منظم نقل و حمل اور دریافت کرنے کے شعبوں میں تحقیق کے لئے سی ایس آئی آر۔ آئی ایم ایم ٹی اور این ایم ڈی سی تحقیق و ترقی کے مرکز کی وسیع معلومات اور تجربے کو استعمال کرنے کے لئے ہے۔
اس مفاہمت نامے پر این ایم ڈی سی کے جنرل منیجر  جناب ایس کے چورسیا اور بھوبنیشور کی سی ایس آئی آر ۔ آئی ایم ایم ٹی میں چیف سائنٹسٹ اور ہیڈ ایس پی بی ڈی، ڈاکٹر اشوک ساہو کے ذریعہ دستخط کے گئے۔ اس موقع پر اظہار خیال کرتے ہوئے این ایم ڈی سی کے چیف ایم ڈی جناب سمیت دیب نے کہا ’’اب جبکہ ہندوستانی کا کانکنی کا شعبہ خود کفالت کے دور میں داخل ہورہا ہے، این ایم ڈی سی کانکنی میں اندرون ملک تیار ٹکنالوجی کے استعمال میں اضافے کرنے کے لئے سرمایہ کاری کررہا ہے۔ سی ایس آئی آر ۔ آئی ایم ایم ٹی کے ساتھ یہ شراکت داری اس سمت میں ایک انتہائی نمایاں اقدام ہے‘‘۔
۔۔۔۔۔۔۔۔۔۔۔
ش ح۔ا ع۔ن ا۔
U- 9510
(Visitor Counter : 93
ریلوے کی وزارت
نیشنل ہائی اسپیڈ ریل کارپوریشن لمیٹیڈ نے ممبئی-احمد آباد ہائی اسپیڈ ریل کی 47فیصد ریل لائن اور 4 اسٹیشنوں کا احاطہ کرنے والے سب سے بڑے ٹینڈروں میں سے ایک کیلئے تکنیکی بولیاں کھولی
نیشنل ہائی اسپیڈ ریل کارپوریشن لمیٹیڈ نے ممبئی-احمد آباد ہائی اسپیڈ ریل کی 47فیصد ریل لائن اور 4 اسٹیشنوں کا احاطہ کرنے والے سب سے بڑے ٹینڈروں میں سے ایک کیلئے تکنیکی بولیاں کھولی ہیں۔
ممبئی -احمد آباد ہائی اسپیڈ ریل گلیارے کی 237 کلو میٹر لمبی مین لائن کے ڈیزائن اور تعمیر کیلئے تکنیکی بولیوں کو آج کھولا گیا۔
یہ بولی گجرات ریاست میں واپی اور ودودرہ کے درمیان 508 کلو میٹر طویل کُل ریل راستے تقریباً 47فیصد ہے۔ اس میں 04 اسٹیشن واپی ، بلی مورا ،سورت اور بھروچ ، 24 ندیاں اور 30 سڑک کراسنگ شامل ہیں۔
یہ پورا ریل سیکشن ریاست گجرات میں ہے اور پروجیکٹ کے لئے 83فیصد سے زیادہ آراضی تحویل میں لی جاچکی ہے۔ سات بڑی بنیادی ڈھانچے کی کمپنیوں پرمشتمل کُل تین بولی لگانے والی کمپنیوں نے اس مسابقتی بولی میں حصہ لیا۔
بولی لگانے والی کمپنیوں کے نام:
1.افکون انفراسٹرکچر لمیٹیڈ – ارکون انٹرنیشنل لمیٹیڈ- جے ایم سی پروجیکٹ انڈیا لمیٹیڈ- کنسورشیم
2. لارسین اینڈ ٹوبرو لمیٹیڈ
3. این سی سی لمیٹیڈ-ٹاٹا پروجیکٹ لمیٹیڈ- جے کمار انفرا پروجیکٹس لمیٹیڈ- ایچ ایس آر کنسورشیم
اس پروجیکٹ کی تعمیر کے دوران اکیلے ایم اے ایچ ایس آر 90 ہزار سے زیادہ براہ راست اور بالواسطہ روزگار پیدا کریگا۔ پروجیکٹس سے نہ صرف روزگار کے مواقع بڑھیں گے بلکہ پیداوار اور مینوفیکچرنگ اکائیوں کو بھی فائدہ ہونے کی امید ہے۔ اس پروجیکٹ کی تعمیر میں 75 لاکھ میٹرک ٹن سیمنٹ،21 لاکھ میٹرک ٹن اسٹیل اور 1.4 لاکھ میٹرک ٹن ڈھانچہ جاتی اسٹیل کے استعمال کیے جانے کی امید ہے۔ ان سبھی کی پیداوار ہندوستان کے اندر ہی کی جائے گی۔ اس کے علاوہ پروجیکٹ کے توسط سے بڑی تعمیری مشینری بازار کو بھی بڑھاوا ملنے کی امید ہے۔
م ن۔م ع۔ ع ن
U NO: 5783
(Visitor Counter : 82
دیہی ترقیات کی وزارت
ڈی اے وائی-این آر ایل ایم نے ایس ایچ جی گروپ نیٹ ورک کے ذریعہ دیہی علاقوں میں کووڈ ٹیکہ کاری کی حوصلہ افزائی کی
نئی دہلی، 9اپریل2021/ ٹیئر-2 اور ٹیئر -3 شہروں سمیت کووڈ-19 معاملوں میں حال ہی میں ہوئے اضافہ پر روک لگانے اور وائرس کے قہر کو محدود کرنے کے لئے فوری قدم اٹھائے جانے کی ضرورت ہے ۔ دیہی ترقی کی وزارت کے دین دیال انتودیئے یوجنا –قومی دیہی روزگار مشن نے 69 لاکھ سے زیادہ سیلف ہیلپ گروپ  کے اپنے وسیع نیٹ ورک کے لئے وسیع طور سے آن لائن تربیت کی شروعات کی ہے۔ اس کا مقصد کووڈ19 ٹیکہ کاری ، کووڈ-19 مناسب برتاؤ ، صحت سے متعلق برتاؤ اور قوت مدافعت پیدا کرنے پر اہم پیغام دینے کے ذریعہ بیداری پھیلانا ہے ۔ اس کا مقصد یہ تربیت8 اپریل 2021 سے قومی سطح پر شروع کئے گئے ایس ایچ جی اراکین کے زمینی سطح پر تربیت کے ذریعہ اس کی تعمیل کی جائے گی۔ یہ جون 2020 میں دیہی ترقی کی وزارت کی رہنمائی میں کووڈ 19 کے خلاف روک تھام سے متعلق تدابیر پر پہلے کی تربیتوں کے تسلسل میں ہے۔ ریاست، ضلع اور بلاک سطح کے تمام ماسٹر تربیت کاروں اور اہم کارکنان کو قومی سطح کے وسائل ، اشخاص، سی آر پی ، اور سماجی کیڈروں کو بھی تربیت دی جائے گی۔ تربیت یافتہ سی آر پی دیہی سطح پر تمام ایس ایچ جی اراکین اور دیگر سماجی اراکین کو تربیت دیں گے۔ اہم پیغامات کو ایس ایچ جی سربراہوں کے ذریعہ مختلف وسیلوں کے توسط سے سماج میں آگے پھیلایا جائے گا ۔ ان میں تشہیری کتابچے، اعلانات، دیوار پر لکھنا، رنگولی اور سماجی دوری کے اصولوں کی تعمیر کرتے ہوئے چھوٹے گروپوں میں میٹنگ کرنا بھی شامل ہے۔ اسے سہل بنانے کے لئے 8 اپریل 2021 کو 29 ریاستوں اور پانچ مرکز کے زیر انتظام علاقوں کے اسٹیٹ مشن اسٹاف کے لئے ایک آن لائن اورینٹیشن کا اہتمام کیا گیا۔
ان تربیتی اجلاسوں میں کووڈ-19 کے خلاف بچاؤ تدابیر برتاؤ کے طریقوں کو دوہرانے اور کووڈ -19 ٹیکوں کی سہولت کے بارے میں اطلاعات کو بڑھاوا دینا شامل ہے جو موضوع شامل کئے گئے ان میں کووڈ مناسب برتاؤ ، ٹیکہ کاری کی اہمیت، ٹیکہ کاری کے اوقات کی فہرست، ہر ٹیکہ کی دو خوراکوں کے درمیان وقت کا فرق ، ٹیکہ رجسٹریشن اور تصدیق پر اطلاعات شامل تھیں ۔ ان اجلاس کا مقصد دونوں ٹیکوں کے وقت محسوس کئے گئے سائیڈ ایفکٹ سے متعلق خوف کو دور کرنا بھی ہے۔ ان اجلاس میں سرکاری صحت نظام کی جانب یا سمت میں بھروسے کو بڑھانے مختلف مذہبی اور ثقافتی گروپوں میں ٹیکہ کاری کے خلاف کچھ خصوصی ابہام کو دور کرنے اور گھروں کے اندر بھی صنفی بھید بھاؤ جس سے مرد ارکان کو ٹیکہ کو حاصل کرنے میں ترجیح دی جاتی ہے، جیسے موضوعات پر بھی غوروخوض کیا گیا۔
صحت اور تغذیہ خدمات کی سہولت حاصل کرنے اور دستیاب سماجی تحفظ اسکیم کے بارےمیں معلومات کے ساتھ ساتھ تمام زندگی کے چکروں سے وابستہ عمر گروپوں کے لئے خصوصاً صحت خطروں کو بھی اجاگر کیا جارہا ہے ۔ اس بیماری سے بہتر طریقے سے لڑنے کے لئے لوگوں میں قوت مدافعت ، صلاحیت پیدا کرنے کے لئے خصوصی طور پر مقامی طور سے دستیاب تغذیہ سے بھرپور غذا کے ذریعہ، جاری مختلف کھانوں کی ضرورت پر بھی زور دیاجارہا ہے۔
ش ح۔ ش ت۔ج
Uno-3565
(Visitor Counter : 188